一行算法
作者：孫誧
朝代：唐

paragraphs: 一行尋師觸處遊，到天台後始應休。
因知算法通天地，溪水尋常盡逆流。
（見《四庫珍本初集》本《天台集》卷下。
）（按：詩末原跋云：「一行窮大衍算法，求訪師資不遠千里。
嘗至天台國清寺，見一院古松，門有流水。
一行立於門屏，聞僧於庭前布算之聲，謂其徒曰：『今日當有弟子自遠來，求吾算法，已合在門，豈無人導達耶？
』即除一算，謂）（曰：『門前水合却西去，弟子當至。
』一行聞其言而入，稽首請法，授其術，而門外舊東流水，忽改而西流矣。
」《冊府元龜》卷八六九《總錄部·明算》所記，與上文大致相同。
）。